钦定古今图书集成/明伦汇编/闺媛典/第043卷 > 皇清 > 乔出尘妻汤氏
## 钦定古今图书集成/明伦汇编/闺媛典/第043卷 > 皇清 > 乔出尘妻汤氏

按《宝应县志》：汤氏，处士乔出尘妻。归三年不孕，劝出尘置妾。或曰：“姑待之。” 氏曰：“余为乔氏妇，俾”

乔氏无嗣，为乔氏罪人可乎？出尘既娶妾，又多不孕，孕又女，以故数易妾。当置妾时，氏为治簪珥帷帐之属，张筵召宾客，鼓吹盛甚，凡数十年，遇诸妾无诟詈语。有许氏妾生子演出尘，年已四十有八。汤氏卒，演年十一，日夜泣不休。处士孙枝蔚、程邃赋诗美之。久之，出尘欲稍稍优礼许氏，俾臧获易称谓许不可，泣曰：“不敢忘大母。” 其感恩之深如此。